 Rut 3  Neomi nne di ya wee sị ya: Nwa m, ọ bụ na mụ ekwesịghị ịchọtara gị ebe izu ike, ka ihe wee gaziere gị?Ọ bụ na Boaz, onye gị na ụmụ agbọghọ ya nọworo, abụghị onye ikwu anyị? Lee! Nabalị taa, ọ ga na-afụcha ọka bali nebe nzọcha mkpụrụ.Ị ga-asa ahụ, teekwa mmanụ ma yiri uwe gị gbadaa nebe ahụ a na-azọcha mkpụrụ. Emela ka nwoke ahụ mata na ị nọ nebe ahụ ruo mgbe o risịrị nri ma ṅụsịa ihe ọṅụṅụ.Ọ ga-erukwa na, mgbe o dinaara ala, ị ga-ahụwa ebe o dina ama; gaa kpughee ákwà o ji kpuchie ụkwụ ya, dinarakwa ala; ya onwe ya kwa ga-agwa gị ihe ị ga-eme.O wee sị ya: M ga-eme ihe niile ị gwara m.O wee gbadaa nebe ahụ a na-azọcha mkpụrụ, meekwa ihe niile nne di ya nyere ya niwu.Mgbe ahụ, Boaz riri ihe ma ṅụọ ihe ọṅụṅụ, obi wee dị ya ụtọ. O wee gaa dinara ala na nsọtụ ebe e kpokọtara ọka. Mgbe o dinaara, Rut ji nwayọọ bịa kpughee ákwà o ji kpuchie ụkwụ wee dinara ala.O wee ruo netiti abalị na nwoke ahụ malitere ịma jijiji. O wee bilie nọrọ ọdụ, ma, lee! otu nwaanyị dina nakụkụ ụkwụ ya!O wee sị: Ònye ka ị bụ? O wee sị: Abụ m Rut ohu gị nwaanyị, gbasaa uwe mwụda gị kpuchie ohu gị nwaanyị, nihi na ọ bụ gị ga-agbara m.O wee sị: Ka Jehova gọzie gị, nwa m. I gosiwo obiọma gị nụzọ dị mma nihe a i mere ugbu a karịa nke mbụ i mere, ebe ị na-achụrụghị ụmụ okorobịa gawa, ma hà bụ ogbenye ma hà bụ ọgaranya.Nwa m, atụla egwu. M ga-emere gị ihe niile i kwuru, nihi na mmadụ niile nọ nọnụ ụzọ ámá nke ndị m maara na ị bụ ezigbo nwaanyị.Ọ bụ ezie na m nwere ike ịgbara gị, e nwere onye ga-agbara gị nke bụ onye ikwu gị karịa m.Nọrọ nebe a nabalị a, ọ bụrụ na o ruo ụtụtụ, ọ bụrụ na ọ gbara gị, ọ dị mma! Ya gbarawa. Ma ọ bụrụ na ọ chọghị ịgbara gị, dị nnọọ ka Jehova dị ndụ, mụ onwe m ga-agbara gị. Dinara ala ruo ụtụtụ.O wee dinara nakụkụ ụkwụ ya ruo ụtụtụ ma bilie tupu onye ọ bụla enwee ike ịmata ibe ya. O wee sị ya: Emekwala ka a mara na nwaanyị bịara nebe a na-azọcha mkpụrụ.O wee sị ya: Chịta ákwà mgbokwasị ahụ i gbokwasịrị, gbasaa ya. O wee gbasaa ya, o wee manye ya ọka bali nke dị ihe ọtụtụ sia isii wee bo ya, nwoke ahụ wee banye nobodo.O wee lakwuru nne di ya, bụ onye sịrị: Ònye ka ị bụ, nwa m? O wee gwa ya ihe niile nwoke ahụ meere ya.O wee sị ya: Ọka bali a nke dị ihe ọtụtụ sia isii ka o bunyere m, nihi na ọ sịrị m, Agbala aka lakwuru nne di gị.O wee sị: Chere, nwa m, ruo mgbe ị maara otú okwu a ga-esi gaa, nihi na nwoke ahụ agaghị ezu ike ọ gwụla ma ò mere ka okwu a bie taa. 